શીર્ષક: અમિત શાહના મિત્ર અને રાહુલ ગાંધી સામે કેસ કરનારા અજય પટેલ કોણ છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
સુરતની કોર્ટમાં હાજર થયેલા રાહુલ ગાંધી

જે બાદ તેઓ શુક્રવારે અમદાવાદની કોર્ટમાં પણ બદનક્ષીના દાવા મામલે કોર્ટમાં હાજર રહ્યા છે. 

એડીસી બૅન્કના ચૅરમૅન અજય પટેલે રાહુલ ગાંધી અને કૉંગ્રેસના નેતા રણદીપ સુરજેવાલા પર બદનક્ષીનો કેસ કર્યો છે. 

નોટબંધી સમયે રાહુલ ગાંધીએ આપેલા એક નિવેદન મામલે તેમના પર કેસ કરવામાં આવ્યો છે. 

અજય પટેલે જે એડીસી બૅન્કના ચૅરમૅન છે તે બૅન્ક પર જ રાહુલ ગાંધી અને સુરજેવાલાએ અમિત શાહ અને નોટબંધીને લઈને આરોપો કર્યા હતા. 

હવે અહીં સવાલ થાય કે અજય પટેલ છે કોણ, તેમનું અમિત શાહ સાથે શું કનેક્શન છે અને શા માટે તેમણે રાહુલ ગાંધી પર કેસ કર્યો?

અજય પટેલનો પરિચય આપતાં પહેલાં રાહુલ ગાંધી વિરુદ્ધ અમદાવાદમાં નોંધાયેલા બદનક્ષીના કેસની વિગતો જાણીએ.

રાહુલ ગાંધી, નોટબંધી અને એડીસી બૅન્ક

નોટબંધી અંગેની પત્રકાર પરિષદમાં રાહુલ ગાંધી

8 નવેમ્બર, 2016ના રોજ વડા પ્રધાન મોદીએ નોટબંધીની જાહેરાત કરી હતી. આ જાહેરાતની સાથે જ રૂ. 500-1000ની નોટોને ચલણમાંથી બહાર કરી દેવાઈ હતી. 

નોટબંધીના શરૂઆતના દિવસોમાં દેશની તમામ બૅન્કો તેમના ગ્રાહકો પાસેથી જૂની નોટો સ્વીકારી રહી હતી અને નવી નોટો ઇસ્યૂ કરી રહી હતી. 

જોકે 14 નવેમ્બર, 2016 બાદ તમામ સહકારી બૅન્કોને જૂની નોટો સ્વીકારવાની મનાઈ ફરમાવી દેવામાં આવી હતી.

ન્યૂઝ 18 ડૉટ કોમના અહેવાલ અનુસાર નોટબંધી દરમિયાન દેશની વિવિધ બૅન્કોમાં જમા થયેલાં નાણાંની વિગતો માગવા માટે માહિતી અધિકાર હેઠળ અરજી કરવામાં આવી હતી. 

જેમાં સામે આવ્યું હતું કે નોટબંધીના શરૂઆતના થોડાક દિવસમાં જ અમદાવાદની સહકારી ક્ષેત્રની મોટી બૅન્ક ગણાતી અમદાવાદ ડિસ્ટ્રિક્ટ કૉ-ઑપરેટિવ બૅન્ક (એડીસીબી)માં 745.59 કરોડ રૂ. જમા થઈ ગયા હતા. 

આ રકમ દેશની તમામ 370 ડિસ્ટ્રિક્ટ સેન્ટ્રલ કૉ-ઑપરેટિવ બૅન્કોમાં જમા થયેલી રકમ પૈકી સૌથી વધુ હતી.

યુનાઇટેડ ન્યૂઝ ઑફ ઇન્ડિયા ડૉટ કોમના અહેવાલ અનુસાર આ વિગતોને કૉંગ્રેસ નેતા રણદીપ સુરજેવાલા દ્વારા જૂન, 2018ના રોજ એક પત્રકારપરિષદ યોજવામાં આવી હતી. 

જેમાં તેમણે અમદાવાદ ડિસ્ટ્રિક્ટ કૉ-ઑપરેટિવ બૅન્કમાં નોટબંધીના શરૂઆતના માત્ર 5 દિવસમાં 745.59 કરોડ રૂ. જમા થયા હોવાની માહિતી આપી હતી. 

આ પત્રકારપરિષદમાં સુરજેવાલાએ આગળ કહ્યું હતું, "અમદાવાદ ડિસ્ટ્રિક્ટ કૉ-ઑપરેટિવ બૅન્કમાં દેશની તમામ ડિસ્ટ્રિક્ટ કૉ-ઑપરેટિવ બૅન્કો પૈકી સૌથી વધુ નાણાં જમા થયાં હતાં." 

"આ એડીસી બૅન્કના ચૅરમૅન અજય પટેલ ભાજપના નેતા અને...